stanford-oval/wikipedia huggingface dataset:
เหตุผลวิบัติอรูปนัย
ความแตกต่างระหว่างเหตุผลวิบัติรูปนัยและอรูปนัย

เหตุผลวิบัติรูปนัยเป็นการให้เหตุผลเชิงนิรนัย  (deductive reasoning)  ที่เกิดความผิดพลาดในทางตรรกะ
ที่ควรจะให้ผลที่เป็นจริงเมื่อมีเหตุที่เป็นจริง
ซึ่งทำให้เหตุผลนั้นเป็นโมฆะ
ส่วนเหตุผลโดยอุปนัยซึ่งเป็นวิธีการให้เหตุผลแบบอรูปนัย  ไม่ได้ตัดสินตามหลักของตรรกะเช่นนั้น
คือ  ความสมควรของเหตุผลนั้นตัดสินโดยความน่าเชื่อถือทางความคิด
หรือตามกำลังของหรือตามวิธีการทางอุปนัย  (ยกตัวอย่างเช่น การอนุมานโดยใช้สถิติ)
ยกตัวอย่างเช่น เหตุผลวิบัติโดยการวางนัยทั่วไปเร็วเกินไป  (hasty generalization) สามารถกล่าวได้ดังนี้
"ก" เป็น "ข"
และ "ก" ก็เป็น "ค" ด้วย
ดังนั้น "ข" ทั้งหมดก็จะเป็น "ค" ด้วย
แม้ว่า  โดยนิรนัยแล้ว  นี้ไม่มีทางสมเหตุผล  แต่ว่า  ถ้าสามารถทำการอนุมานได้โดยใช้สถิติที่สมควร  การให้เหตุผลโดยวิธีนี้อาจจะเป็นสิ่งที่น่าเชื่อถือได้
ดูเพิ่ม

การคิดวิเคราะห์
เชิงอรรถและอ้างอิง

↑  Kelly, D. (1994) The Art of Reasoning. W W Norton & Company, Inc. ISBN 0-393-96466-3
แหล่งข้อมูลอื่น

Logical fallacies A list of logical fallacies, explained.
The Fallacy Files: Informal Fallacy
เหยี่ยวพิฆาตสายฟ้า

| เหยี่ยวพิฆาตสายฟ้า Street Hawk |
| --- | --- |

ประเภท: ซูเปอร์ฮีโร่ (Superhero) รหัสคดี (Mystery) Action/Adventure
สร้างโดย: Paul M. Belous Robert Wolterstorff
พัฒนาโดย: Bruce Lansbury
แสดงนำ: Rex Smith Jeannie Wilson Richard Venture Joe Regalbuto
ผู้ประพันธ์เพลง: Tangerine Dream
ประเทศแหล่งกำเนิด:  สหรัฐ
จำนวนตอน: 13
การผลิต
ความยาวตอน: 50 นาที
ออกอากาศ
เครือข่าย: เอบีซี
ออกอากาศ: 000000002024-01-04-00004 มกราคม – 16 พฤษภาคม ค.ศ. 1985 (1985-05-16)
เหยี่ยวพิฆาตสายฟ้า     (อังกฤษ: Street Hawk)  เป็นภาพยนตร์ซีรีส์โทรทัศน์ของอเมริกาที่ออกอากาศรวมทั้งหมด 13 ตอน โดยสถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในปี 1985  เป็นซีรีส์ที่บริษัท Limekiln and Templar Production ได้ลงทุนสร้างร่วมกับบริษัท ยูนิเวอร์แซล เทเลวิชัน (Universal Television)  ตัวละครหลักในเรื่องถูกสร้างขึ้นโดย พอล เอ็ม เบลเลียส (Paul M. Belous) และ โรเบิร์ต "บ็อบ" วอลเตอร์สตอร์ฟฟ์ (Robert "Bob" Wolterstorff), และรูปแบบหลักของเรื่องได้รับการพัฒนาโดย บรูซ เลนส์บิวรี่ (Bruce Lansbury)
ภาพยนตร์ซีรีส์โทรทัศน์เรื่องนี้ สถานีวิทยุโทรทัศน์ไทยทีวีสีช่อง 3 เคยนำมาออกอากาศฉายในเมืองไทยเป็นครั้งแรก เป็นซีรีส์ที่ฉายเมืองนอกไทยในปี พ.ศ. 2528
ประเทศไทยฉายในปี พ.ศ. 2529 ทุกวันอาทิตย์ เวลา 16:50 โดยใช้ชื่อเรื่องในภาษาไทยว่า "เหยี่ยวพิฆาตสายฟ้า" ซึ่งเป็นเรื่องราวของ "รถมอเตอร์ไซด์สมองกล" ที่ติดเครื่องยนต์พลังไอพ่น ทำให้เป็นรถที่ล้ำยุคที่สุดและ "วิ่งเร็ว" ที่สุดกว่ารถใด ๆ บนท้องถนน ที่ประดิษฐ์คิดค้นขึ้นโดยนักวิทยาศาสตร์สติเฟื่องไร้นามคนหนึ่ง และเพื่อน "คู่หู" ของเขาที่เป็นอดีตนายตำรวจฉลามบกหนุ่ม ที่เคยประสบอุบัติเหตุทำให้ต้องลาออกจากราชการตำรวจ เป็นผู้ขับขี่รถมอเตอร์ไซด์ล้ำยุคคันนี้ เอาไว้เพื่อออกต่อกรกับเหล่าอาชญากรเหล่าร้ายที่มีอยู่มากมายเต็มบ้านเมืองของดินแดนที่เรียกตัวเองว่า ประเทศที่เจริญก้าวหน้าที่สุด  ซึ่งทีมให้เสียงพากย์เป็นภาษาไทย ในตอนนั้น คือ "อินทรี"  โดยจะมีคำโปรยตอนต้น ๆ เรื่อง ที่ว่า "ให้เสียงภาษาไทยโดย อินทรี..."
เค้าโครงเรื่อง

จะมีการให้เสียงบรรยายก่อนที่จะมีการดำเนินเรื่องของทุก ๆ ตอน ในช่วงไตเติ้ลเปิดตัว ซึ่งให้เสียงบรรยาย (ต้นฉบับเป็นภาษาอังกฤษ) โดย เออร์นี่ เอนเดอร์สัน (Ernie Anderson) :
นี่คือ เจสซี่ มัค (Jesse Mach) อดีตตำรวจหนุ่ม "ฉลามบก"  หรือ ตำรวจรถวิทยุสายตรวจ  (ex-motorcycle cop) ผู้ที่ได้รับบาดเจ็บในขณะปฏิบัติหน้าที่  เวลานี้มีแต่เขาเท่านั้นที่จะเป็นผู้แก้ปัญหาให้กับกรมตำรวจ, เขาได้รับการคัดเลือกเพื่อปฏิบัติภารกิจลับสุดยอดของรัฐบาลที่จะได้เป็นผู้ขับขี่ "เหยี่ยวพิฆาตสายฟ้า"  - รถจักรยานยนต์จู่โจม (attack motorcycle) ที่ออกแบบมาเพื่อให้มีความสามารถในการปฏิบ้ติงานได้ในทุก ๆ สภาพภูมิประเทศเพื่อต่อสู้กับอาชญากรรมในเมือง, มีความสามารถทำความเร็วที่เหลือเชื่อถึงสามร้อยไมล์ต่อชั่วโมงและมีอาวุธทำลายล้างอันทรงพลัง  จากตัวแทนของรัฐบาลกลางเพียงหนึ่งเดียว เขาคือ นอร์แมน ทัทเทิล (Norman Tuttle) ผู้ซึ่งรู้จักดีถึงตัวตนที่แท้จริงของ เจสซี่ มัค  กับ  มนุษย์ ... เครื่องจักร ... และ เหยี่ยวพิฆาตสายฟ้า
ตอนนำร่องแสดงเรื่องราวความเป็นมาคือเจสซี่ มัค (นำแสดงโดย เร็กซ์ สมิธ (Rex Smith)) ก่อนหน้านี้ทำงานเป็นเจ้าหน้าที่ตำรวจและนักแข่งจักรยานยนต์วิบากมือสมัครเล่น การรับสมัครงานของนอร์แมน ทัทเทิล สำหรับโปรเจกต์ "เหยี่ยวพิฆาตสายฟ้า" และความสามารถของรถจักรยานยนต์และเครื่องสมองกลควบคุมของมัน จากการที่ให้ผู้ขับขี่รถจักรยานยนต์ได้รับทราบข้อมูลภารกิจปฏิบัติการแบบเรียลไทม์ คือ ตรงตามเวลาจริง เพื่อให้ความช่วยเหลือรถจักรยานยนต์ในช่วงที่กำลังวิ่งด้วยความเร็วสูงแบบ "ไฮเปอร์ทรัส" (hyperthrust)
แหล่งข้อมูลอื่น

Street Hawk ที่อินเทอร์เน็ตมูวีเดตาเบส
–Street Hawk ที่ทีวีดอตคอม
StreetHawkOnline.com
เหตุการณ์ไม่พึงประสงค์

เหตุการณ์ไม่พึงประสงค์ (อังกฤษ: adverse event, AE) คือเหตุการณ์ที่ไม่พึงประสงค์ทางการแพทย์ใด ๆ ที่เกิดกับผู้ป่วยหรือผู้รับการทดลองทางคลินิกที่ได้รับการให้ผลิตภัณฑ์เภสัชกรรม โดยไม่จำเป็นต้องมีความสัมพันธ์เชิงสาเหตุกับการปฏิบัตินี้ เหตุการณ์ไม่พึงประสงค์อาจเป็นสัญญาณที่ไม่ต้องการและไม่จงใจ (รวมถึงผลการตรวจทางห้องปฏิบัติการที่ผิดปรกติ) อาการหรือโรคที่เกี่ยวข้องกับการใช้ยาซึ่งอาจอยู่ในขั้นวิจัย ไม่ว่าจะเกี่ยวข้องกับผลิตภัณฑ์ดังกล่าวหรือไม่ก็ตาม
เหตุการณ์ไม่พึงประสงค์ในผู้ป่วยที่เข้าร่วมการทดลองทางคลินิก จะต้องรายงานต่อผู้สนับสนุนการวิจัย และหากจำเป็นก็ต้องรายงานต่อคณะกรรมการจริยธรรมในท้องถิ่น เหตุการณ์ไม่พึงประสงค์ที่จัดอยู่ในประเภท "ร้ายแรง" (ส่งผลให้เสียชีวิต, เจ็บป่วยจนต้องเข้าโรงพยาบาล, เหตุการณ์ที่ถือว่าคุกคามชีวิต, ส่งผลให้เกิดการทุพพลภาพอย่างต่อเนื่องหรือมีนัยสำคัญ, ความผิดปกติแต่กำเนิด, ความพิการแต่กำเนิด หรือภาวะที่สำคัญทางการแพทย์) จะต้องรายงานต่อหน่วยงานกำกับดูแลทันที ในขณะที่ เหตุการณ์ไม่พึงประสงค์ที่ไม่ร้ายแรงจะถูกบันทึกไว้ในข้อมูลสรุปประจำปีที่ส่งไปยังหน่วยงานกำกับดูแลเท่านั้น
ผู้สนับสนุนการวิจัยจะรวบรวมรายงานเหตุการณ์ไม่พึงประสงค์จากนักวิจัยในท้องถิ่น และแจ้งแหล่งที่เกิดเหตุการณ์ไม่พึงประสงค์ทั้งหมดแก่หน่วยอื่น รวมทั้งผู้ตรวจสอบในท้องถิ่นและคณะกรรมการตัดสินเกี่ยวกับความร้ายแรงของเหตุการณ์ไม่พึงประสงค์ของผู้สนับสนุนการวิจัย กระบวนการนี้ช่วยให้ผู้สนับสนุนและผู้ตรวจสอบในท้องถิ่นทั้งหมดสามารถเข้าถึงชุดข้อมูลที่อาจชี้ให้เห็นถึงปัญหาที่อาจเกิดขึ้นกับการวิจัยการรักษาในขณะที่ยังคงดำเนินการอยู่
ประเภทของเหตุการณ์ไม่พึงประสงค์

การทดลองทางคลินิกทั้งหมดมีศักยภาพในการสร้างเหตุการณ์ไม่พึงประสงค์ โดยเหตุการณ์ไม่พึงประสงค์จัดประเภทเป็น ร้ายแรงหรือไม่ร้ายแรง, คาดหมายหรือไม่คาดหมาย, และเกี่ยวกับการศึกษา อาจเกี่ยวกับการศึกษา หรือไม่เกี่ยวกับการศึกษา
ตัวอย่างเช่น แม้ว่าการศึกษาที่ทดสอบประสิทธิภาพของผ้าพันแขนวัดความดันโลหิตแบบใหม่เป็นระยะเวลา 10 นาทีอาจดูไม่มีพิษภัย แต่ผิวหนังของผู้ป่วยอาจระคายเคืองจากอุปกรณ์ได้ ผู้ป่วยในการศึกษานั้นอาจเสียชีวิตในช่วงเวลา 10 นาทีนั้นด้วย ทั้งการระคายเคืองผิวหนังและการเสียชีวิตอย่างกะทันหันจะถือว่าเป็นเหตุการณ์ไม่พึงประสงค์ ในกรณีนี้ การระคายเคืองผิวหนังจะจัดว่าไม่ร้ายแรง ไม่คาดหมาย และอาจเกี่ยวข้องกับการศึกษา การเสียชีวิตจะจัดอยู่ในประเภทร้ายแรงและไม่คาดหมาย (เว้นแต่ผู้ป่วยจะอยู่ในภาวะวิกฤตอยู่แล้ว) นักวิจัยท้องถิ่นจะใช้วิจารณญาณทางการแพทย์ของตนเพื่อตัดสินว่าการเสียชีวิตอาจเกี่ยวข้องกับอุปกรณ์ที่ทำการศึกษาหรือไม่
ทั้งการระคายเคืองผิวหนังและการเสียชีวิตเป็นเหตุการณ์ที่ไม่คาดหมาย และควรแจ้งเตือนผู้วิจัยถึงปัญหาที่อาจเกิดขึ้นกับอุปกรณ์ (เช่น อาจทำงานผิดปกติและทำให้ผู้ป่วยช็อกได้) ผู้วิจัยจะรายงานเหตุการณ์ไม่พึงประสงค์เหล่านี้ต่อคณะกรรมการพิจารณาประจำสถาบันในท้องถิ่นและต่อผู้สนับสนุนการวิจัย และรอคำวินิจฉัยว่าจะหยุดการศึกษาหรือไม่ หากผู้วิจัยรู้สึกว่ามีอันตรายที่ใกล้จะเกิดขึ้นจากการใช้อุปกรณ์ สามารถใช้ดุลยพินิจทางการแพทย์เพื่อหยุดไม่ให้ผู้ป่วยเข้าร่วมในการศึกษา
เหตุการณ์ไม่พึงประสงค์ยังสามารถถูกระบุได้จากการรักษาตามปกติของผู้ป่วย ซึ่งสงสัยว่ามีสาเหตุมาจากการใช้ยาหรืออุปกรณ์ทางการแพทย์ที่ใช้ในการรักษาผู้ป่วย
ในออสเตรเลีย 'Adverse EVENT' หมายถึงข้อผิดพลาดทางการแพทย์ทุกประเภท ที่เกี่ยวข้องกับศัลยกรรม เวชบริบาล หรือการพยาบาล การศึกษาอย่างเป็นทางการล่าสุด (พ.ศ. 2538) ระบุว่ามีผู้เสียชีวิต 18,000 รายต่อปีที่เป็นผลมาจากการรักษาในโรงพยาบาล องค์กร Medical Error Action Group (MEAG) กำลังวิ่งเต้นให้มีการออกกฎหมายปรับปรุงการรายงานเหตุการณ์ไม่พึงประสงค์และดำเนินการผ่านระบบการควบคุมคุณภาพ เพื่อลดเหตุการเสียชีวิตโดยไม่จำเป็น
การรายงานเหตุการณ์ไม่พึงประสงค์

นักวิจัยที่เข้าร่วมการทดลองทางคลินิกต้องรายงานเหตุการณ์ไม่พึงประสงค์ทั้งหมดต่อหน่วยงานกำกับดูแลด้านยาของประเทศนั้น ๆ ซึ่งเป็นองค์กรที่ทำหน้าที่ขึ้นทะเบียนยาหรืออุปกรณ์ทางการแพทย์ (เช่น องค์การอาหารและยาสหรัฐ) โดยต้องรายงานเหตุการณ์ไม่พึงประสงค์ที่ร้ายแรงทันที ส่วนเหตุการณ์ไม่พึงประสงค์ที่ไม่ร้ายแรงจะถูก 'รวม' โดยผู้สนับสนุนการวิจัยและนำส่งรายงานในภายหลัง
ประเภทของวิธีการที่ใช้ในการรายงานผลของเหตุการณ์ไม่พึงประสงค์โดยบุคคลสำหรับหลักฐานที่น่าจะเกี่ยวกับอาการไม่พึงประสงค์จากยา (ADRs) มีแนวโน้มจะมีอิทธิพลต่อขอบเขตและลักษณะของข้อมูล การทบทวนในปี พ.ศ. 2561 พบว่าผู้เข้าร่วมการทดลองยาทางคลินิกบางคนถูกถามคำถามเปิดง่าย ๆ (เช่น 'คุณรู้สึกอย่างไร') ในขณะที่การทดลองอื่น ๆ ผู้เข้าร่วมได้รับแบบสอบถามยาว ๆ เกี่ยวกับอาการทางร่างกาย (เช่น 'คุณมีอาการเจ็บกล้ามเนื้อหรือ ปวดหัว?' การทบทวนเหตุการณ์ไม่พึงประสงค์ในปี พ.ศ. 2565 สำหรับการทดลองโดยนำเชื้อเข้าสู่มนุษย์ (Human challenge trials) พบว่าการรายงานดีขึ้นเมื่อเวลาผ่านไป แต่ยังคงไม่ได้มาตรฐานในลักษณะที่ทำให้การเปรียบเทียบทำได้ยาก
เนื่องจากขาดความเห็นพ้องต้องกันว่าควรประเมินเหตุการณ์ไม่พึงประสงค์อย่างไร จึงมีข้อกังวลว่าประเภทของคำถามและการใช้ถ้อยคำของคำถามอาจนำไปสู่ข้อผิดพลาดในการวัดผลและขัดขวางการเปรียบเทียบระหว่างการศึกษาและการวิเคราะห์รวม อย่างไรก็ตาม รายงานของอัลเลนและคณะ สรุปว่าผลกระทบของเหตุการณ์ไม่พึงประสงค์ที่ตรวจพบโดยวิธีต่าง ๆ นั้นไม่ชัดเจน
ระดับของเหตุการณ์ไม่พึงประสงค์

ผลการทดลองทางคลินิกมักรายงานเหตุการณ์ไม่พึงประสงค์ในระดับ 3 และระดับ 4 เป็นส่วนใหญ่ โดยการกำหนดระดับของเหตุการณ์ไม่พึงประสงค์ประกอบด้วย:
ระดับ 1 เหตุการณ์ไม่พึงประสงค์ระดับไม่รุนแรง
ระดับ 2 เหตุการณ์ไม่พึงประสงค์ระดับปานกลาง
ระดับ 3 เหตุการณ์ไม่พึงประสงค์ระดับรุนแรง
ระดับ 4 เหตุการณ์ไม่พึงประสงค์ระดับที่คุกคามชีวิตหรือทำให้ทุพพลภาพ
ระดับ 5 การเสียชีวิตที่เกี่ยวข้องกับเหตุการณ์ไม่พึงประสงค์
ดูเพิ่ม

สถานีย่อยแพทยศาสตร์
การทดลองทางคลินิก
ภาวะแทรกซ้อน
อาการไม่พึงประสงค์จากยา
การเร่งโดยอาศัยแอนติบอดี
แหล่งข้อมูลอื่น

ClinicalTrials.gov โดยระบบหอสมุดแพทย์แห่งชาติอเมริกัน
ICH – The International Council for Harmonisation of Technical Requirements for Pharmaceuticals for Human Use
FDA –  องค์การอาหารและยาสหรัฐ
เหรียญปีแยร์ เดอ กูแบร์แต็ง

| เหรียญปีแยร์ เดอ กูแบร์แต็ง |
| --- | --- |
รางวัลสำหรับ: สถาบันที่มีบทบาทด้านการสอนและการศึกษา และสำหรับผู้ที่มีส่วนร่วมในการวิจัยและการสร้างผลงานทางปัญญาในจิตวิญญาณของปิแอร์ เดอ คูแบร์แตง มีส่วนในการส่งเสริมการแข่งขันกีฬาโอลิมปิก
จัดโดย: คณะกรรมการโอลิมปิกสากล (IOC)
รางวัลแรก: 1997
เว็บไซต์: http://www.olympic.org/ 
เหรียญปีแยร์ เดอ กูแบร์แต็ง (อังกฤษ: Pierre de Coubertin medal) เป็นเครื่องอิสริยาภรณ์พิเศษที่มอบให้โดยคณะกรรมการโอลิมปิกสากล ซึ่ง"เป็นการยกย่องสถาบันที่มีบทบาทในการสอนและการศึกษา และสำหรับผู้ที่มีส่วนร่วมในการวิจัยและการสร้างผลงานทางปัญญาด้วยจิตวิญญาณของปีแยร์ เดอ กูแบร์แต็ง เพื่อส่งเสริมการแข่งขันกีฬาโอลิมปิก" ได้รับการออกแบบโดย อังเดร ริการ์ด ซาลา โดยมีด้านหนึ่งเป็นรูปของกูแบร์แต็งและอีกหน้าแสดงคำขวัญและวงแหวนโอลิมปิก
เหรียญนี้ไม่ใช่รางวัลเดียวกับถ้วยรางวัลโลกปีแยร์ เดอ กูแบร์แต็ง ซึ่งเปิดตัวในปี พ.ศ. 2507 และได้รับรางวัลจากคณะกรรมการการเล่นที่ยุติธรรมระหว่างประเทศ แม้ว่าบางครั้งรางวัลทั้งสองสร้างความสับสนก็ตาม ตัวอย่างเช่น สื่อบางข่าวรายงานเมื่อวันที่ 22 สิงหาคม ค.ศ. 2016 ว่า นิกกี้ แฮมบลิน และ แอบบี ดากอสติโน ได้รับเหรียญรางวัลหลังจากอุบัติเหตุชนกันบนสนามแข่งระหว่างการแข่งขันวิ่ง 5,000 เมตร และได้ช่วยเหลือกันเพื่อแข่งขันต่อจนจบ คณะกรรมการโอลิมปิกนิวซีแลนด์กล่าวว่ายังไม่มีการมอบรางวัลดังกล่าว และเดอะการ์เดียนได้แก้ไขรายงานของพวกเขาในเวลาต่อมา โดยยืนยันว่า "รางวัลดังกล่าวเป็นรางวัลคณะกรรมการการเล่นที่ยุติธรรมระหว่างประเทศ แทนที่จะเป็นรางวัลปีแยร์ เดอ กูแบร์แต็ง"
ดูเพิ่ม

ถ้วยโอลิมปิก
เครื่องอิสริยาภรณ์โอลิมปิก
เหรียญของแครอน

แครอนนำวิญญาณข้ามแม่น้ำแอเคอรอนจากมนุษยโลกไปยังยมโลก โดยลูกา จอร์ดาโน
เหรียญของแครอน (อังกฤษ: Charon's obol) หมายถึงเหรียญที่ใส่ในปากหรือบนปาก ของผู้ตายก่อนที่จะทำการฝัง
ประเพณีนี้มักจะเกี่ยวข้องกับประเพณีกรีกและโรมันโบราณ แต่ก็พบว่าทำกันในตะวันออกใกล้ด้วย และต่อมาในยุโรปตะวันตก โดยเฉพาะในบริเวณที่เป็นที่ตั้งถิ่นฐานของเคลต์ของวัฒนธรรมกอล-โรมัน, ฮิสเปเนีย-โรมัน และโรมันบริเตน และในกลุ่มชนเจอร์แมนิกของปลายยุคโบราณตอนปลาย และในสมัยคริสเตียนตอนต้น และมีปฏิบัติกันอยู่บ้างมาจนถึงต้นคริสต์ศตวรรษที่ 20 ในวรรณกรรมภาษากรีกโบราณ และ ภาษาลาตินของตั้งแต่ศตวรรษที่ 5 ก่อนคริสต์ศักราชมาจนถึงคริสต์ศตวรรษที่ 2 กล่าวกันว่าเหรียญของแครอนใช้เป็นค่าโดยสารหรือค่าติดสินบนสำหรับแครอนคนพายเรือของเฮดีสผู้มีหน้าที่นำวิญญาณของผู้ที่เพิ่งเสียชีวิตข้ามแม่น้ำแอเคอรอนจากมนุษยโลกไปยังยมโลก
หลักฐานทางโบราณคดีชี้ให้เห็นว่าตำนานสะท้อนไปถึงวัฒนธรรมที่ปฏิบัติกันจริง และไม่แต่จะจำกัดอยู่เพียงใส่เหรียญเพียงเหรียญเดียวในปากเท่านั้น นอกจากนั้นก็ยังมีประเพณีการให้เหรียญหรือเงินจำนวนมากเช่นที่ทำกันในการฝังผู้ตายพร้อมกับเรือซึ่งก็ตรงกับอุปมาของความคิดดังกล่าว
คำว่า "เหรียญของแครอน" ที่ใช้โดยนักโบราณคดีบางครั้งก็อาจจะหมายความถึงประเพณีทางศาสนาอย่างใดอย่างหนึ่งแต่มักจะมีนัยยะถึงเงินที่ใช้โดยผู้ตายในยมโลกหลังจากที่เสียชีวิตไปแล้ว ในภาษาละติน เหรียญของแครอนบางครั้งก็เรียกว่า "viaticum" หรือ "sustenance for the journey" บางครั้งก็จะให้คำอธิบายว่าการใส่เหรียญในปากผู้ตายเป็นการป้องกันไม่ให้วิญญาณของผู้ตายกลับมาอีกได้
ดูเพิ่ม

แครอน
ฮีป (โครงสร้างข้อมูล)

| ฮีป |
| --- | --- |
รูปแบบการเรียงตัวของฮีปทวิภาค (binary heap) โดยสมาชิกที่สำคัญกว่า (ในที่นี้เป็นฮีปมากสุดคือเลขที่มีค่ามากจะสำคัญ) จะอยู่ด้านบน
ความสำคัญของลำดับ: FIFO (First In First Out) แต่เรียงตามลำดับความสำคัญ
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: O(log n)
การทำให้ว่าง: ทำให้ทุกตัวเป็น null
เวลาที่ใช้ทำให้ว่าง: O(n)
ฮีป (อังกฤษ: Heap) เป็นโครงสร้างข้อมูลที่นำมาสร้างแถวคอยลำดับความสำคัญ (priority queue) รูปแบบหนึ่ง ซึ่งนิยมใช้กันมาก โดยฮีปที่สร้างขึ้นโดยอาศัยแนวคิดจากต้นไม้ทวิภาคใช้ชื่อว่า "ฮีปทวิภาค" (binary heap) ซึ่งยังมีการสร้างฮีปโดยอาศัยแนวคิดแบบอื่น ๆ ได้อีกเช่น ฟีโบนักชีฮีป (fibonacci heap) โดยฮีปทุกชนิดนั้นมีความสัมพันธ์เหมือนกันคือปมพ่อมีลำดับความสำคัญมากกว่าปมลูก
แนวคิดของฮีปนอกจากนำมาสร้างแถวคอยลำดับความสำคัญแล้ว ยังนำมาประยุกต์ใช้ในการสร้างโครงสร้างข้อมูลอื่นๆ เช่นทรีพ เป็นต้น
ลักษณะของฮีป

ฮีปเป็นต้นไม้ประเภทหนึ่งซึ่งจะจัดความสัมพันธ์ให้ปมพ่อ มีความสำคัญ(priority)มากกว่าปมลูก
ฮีปรูปแบบต่างๆ

ฮีปเติมเต็ม (completed heap) นอกจากที่จะเป็นฮีปแล้ว ยังเป็นต้นไม้เติมเต็ม(comleted tree)อีกด้วย ซึ่งฮีปประเภทนี้จะสามารถสร้างได้ด้วยแถวลำดับ
ฮีปน้อยสุด (least heap) เป็นฮีปที่แทนความสำคัญด้วยตัวเลข โดยตัวเลขยิ่งน้อยจะยิ่งมีความสำคัญมาก เมื่อเขียนในรูปต้นไม้จะเหมือนว่าปมพ่อจะมีเลขความสำคัญน้อยกว่าปมลูกเสมอ
ฮีปมากสุด (most heap) เป็นฮีปที่แทนความสำคัญด้วยตัวเลข โดยตัวเลขยิ่งมากจะยิ่งมีความสำคัญมาก เมื่อเขียนในรูปต้นไม้จะเหมือนว่าปมพ่อจะมีเลขความสำคัญมากกว่าปมลูก
ทรีพ (treap) เป็นโครงสร้างข้อมูลที่สร้างข้อมูลเสริมให้มีความสัมพันธ์แบบฮีป ส่วนข้อมูลหลักจะเรียงความสัมพันธ์แบบต้นไม้ค้นหาแบบทวิภาค
จุดเด่นของฮีป

ฮีปมีจุดเด่นในการเรียงลำดับในลักษณะต้นไม้ โดยเมื่อเรียงแล้วสมาชิกที่มีความสำคัญสูงสุดจะอยู่สูงสุดหรือเป็นราก ทำให้เข้าถึงข้อมูลที่มีความสำคัญสูงได้ง่าย อีกทั้งการเรียงแบบต้นไม้ โดยเฉพาะฮีปเติมเต็มด้วยแล้ว จึงสามารถลดเวลาการเข้าถึงลงเป็น O(log n)
บริการที่มักจะมี

บริการนั้นจะเน้นบริการเดียวกับแถวคอยลำดับความสำคัญ
เพิ่มรายการแนบด้วยระดับไว้ในแถวคอย (enqueue)
ลบรายการที่มีความสำคัญสูงสุดและคืนค่านั้นกลับมา (prioritized dequeue)
ดึงค่ารายการที่มีความสำคัญสูงสุดโดยไม่ลบรายการนั้นออก (peek)
ความเร็วที่ใช้ในการทำงาน

จากการที่ฮีปเรียงตัวในลักษณะต้นไม้ โดยเฉพาะฮีปเติมเต็ม ทำให้ต้นไม้ที่ได้เป็นต้นไม้ประกันความสูง จึงเป็นการประกันการทำงานว่าอย่างมากจะใช้เวลา O(log n) และเข้าถึงข้อมูลที่สำคัญที่สุดได้ง่ายเพราะอยู่บนรากเป็นเวลาคงที่ O(1)
ประเภทข้อมูลที่ใช้สร้างฮีป

เนื่องจากฮีปเป็นต้นไม้จึงอาจสร้างในลักษณะปมของต้นไม้ได้ ซึ่งใช้ประเภทข้อมูลประเภทโครงสร้าง หรือวัตถุ อย่างไรก็ตาม โดยปกติสำหรับการสร้างแถวคอยลำดับความสำคัญเราจะสร้างแบบฮีปเติมเต็ม ซึ่งสามารถใช้ความสัมพันธ์ทางคณิตศาสตร์ ทำให้เราสามารถใช้แถวลำดับในการสร้างฮีปเติมเต็มได้
ประเภทข้อมูลที่ใช้สร้างฮีป > ความสัมพันธ์ระหว่างดัชนีของปมพ่อและปมลูกในแถวลำดับของฮีปเติมเต็ม

เมื่อเราแวะผ่านฮีปเติมเต็มตามความกว้าง(bread-first search)และเรียงเป็นแถวลำดับแล้ว เราจะได้ความสำคัญที่ว่าสำหรับสมาชิกดัชนีที่ i ใดๆ
ปมพ่อของสมาชิกตัวนี้อยู่ที่  {\Big \lfloor }{\frac {(i-1)}{2}}{\Big \rfloor }
ปมลูกทั้งสองตัวของสมาชิกตัวนี้อยู่ที่   2i+1,2i+2
การสร้างบริการของฮีป

ในที่นี้กล่าวถึงลักษณะการทำงานของฮีปเติมเต็มในการทำแถวคอยลำดับความสำคัญ สำหรับการทำงานของทรีพให้ดูทรีพ#การสร้างบริการของทรีพ
การสร้างบริการของฮีป > การเข้าแถวคอย

ทำได้โดยการเพิ่มสมาชิกไปที่หลังสุดของแถวลำดับก่อน และทำการสลับข้อมูลกับปมพ่อ(percolate up)เมื่อข้อมูลใหม่มีลำดับความสำคัญมากกว่า จนกระทั่งปมพ่อมีลำดับความสำคัญมากกว่าจึงหยุด
การสร้างบริการของฮีป > การลบสมาชิกที่สำคัญที่สุด

ทำได้โดยการดึงเอาข้อมูลแรกสุดของแถวลำดับ กล่าวคือเป็นรากของฮีปเติมเต็ม ซึ่งจะมีลำดับความสำคัญมากที่สุดออก จากนั้นจะหยิบตัวสุดท้ายของแถวลำดับมาแทน (ซึ่งมักจะมีลำดับความสำคัญน้อย)และทำการลดลำดับลงโดยการสลับข้อมูลกับปมลูก(percolate down)จนข้อมูลสลับจนปมลูกมีลำดับความสำคัญน้อยกว่าจึงหยุด
ดูเพิ่ม

แถวคอยลำดับความสำคัญ
ทรีพ
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
เหล็กฉาก

เหล็กฉาก
เหล็กฉาก หรือ ไม้ฉาก (อังกฤษ: Machinist square) เป็นอุปกรณ์ช่างประเภทมือจับชนิดหนึ่ง ใช้เป็นเครื่องมือวัดระยะ สำหรับวัดความตั้งฉากของมุม, ความยาว และความลาดเอียงของวัตถุ
ความเที่ยงตรง

เหล็กฉาก ที่ดีไม่ควรมีค่าผิดพลาดเกิน 0.0002 นิ้ว/นิ้ว
เหลียง เสี่ยวหลง

| เหลียง เสี่ยวหลง |
| --- | --- |
เหลียง เสี่ยวหลง ผู้รับบทเป็นเทพเมฆาอัคคีใน คนเล็กหมัดเทวดา
สารนิเทศภูมิหลัง
เกิด:  (1948-04-28) 28 เมษายน ค.ศ. 1948 (76 ปี) เหลียง ไฉเชิง ฮ่องกง
อาชีพ: นักแสดง
ผลงานเด่น: คนเล็กหมัดเทวดา
เหลียง เสี่ยวหลง (จีน: 梁小龍; อังกฤษ: Leung Siu-lung) เกิดวันที่ 28 เมษายน ค.ศ. 1948 ในฮ่องกง เป็นนักแสดงที่ปรากฏตัวอยู่ในภาพยนตร์ศิลปะการต่อสู้ของฮ่องกงเป็นจำนวนมาก เขามักปรากฏตัวในฐานะ "บรูซ เหลียง", "บรูซ หลง" รวมถึง "บรูซ เหลียง เสี่ยวหลง" และได้รับการจัดกลุ่มโดยทั่วไปให้อยู่ในฐานะเสมือนร่างโคลนของ บรูซ ลี ที่ได้ผุดขึ้นมาภายหลังจากการเสียชีวิตของบรูซ ลี ในประเภทย่อยที่รู้จักกันในชื่อบรูซโพลอิเทชัน เหลียงได้เรียนรู้ศิลปะการต่อสู้มาจากพ่อของเขาที่โรงงิ้วกวางตุ้ง โดยรูปแบบหลักของเขาคือคาราเต้สายโกจูริว และเขายังเป็นผู้ฝึกวชาเพลงหมัดหวิงชุนอีกด้วย
เหลียงได้เกษียณตนเองจากการแสดงในภาพยนตร์ชุด โกสท์ฮอสพิทอล ในค.ศ. 1988  อย่างไรก็ตาม ใน ค.ศ. 2004 เขาก็ได้หวนกลับคืนสู่หน้าจอในบทของยอดนักฆ่านามว่า เทพเมฆาอัคคี ในภาพยนตร์ชุด คนเล็กหมัดเทวดา ของโจว ซิงฉือ (ซึ่งเป็นบทดาวร้ายครั้งแรกของเขาโดยบังเอิญ)
แหล่งข้อมูลอื่น

Leung Siu-Lung ที่อินเทอร์เน็ตมูวีเดตาเบส
Clones of Bruce Lee เก็บถาวร 2011-11-03 ที่ เวย์แบ็กแมชชีน - The Ultimate Guide To Bruce Lee Exploitation Cinema
เหล่าซูเปอร์ฮีโร่แห่งอนาคต

| เหล่าซูเปอร์ฮีโร่แห่งอนาคต> ข้อมูลสิ่งพิมพ์ |
| --- | --- |
ผู้จัดพิมพ์: ดีซีคอมิกส์
ปรากฎตัวครั้งแรก: (Original) Adventure Comics #247 (April, 1958) (Reboot) Legion of Super-Heroes vol. 4 #0 (October, 1994) (Threeboot) Teen Titans/Legion Special (November, 2004) (Post-Infinite Crisis) Justice League of America vol. 2 #8 (April, 2007)
สร้างโดย: Otto Binder (writer) Al Plastino (artist)
ข้อมูลในเรื่อง
ฐานทัพ: Legion Clubhouse Legion Outpost Legion World
บัญชีรายชื่อ
ดูที่: List of Legion of Super-Heroes members
เหล่าซูปเปอร์ฮีโร่แห่งอนาคต (อังกฤษ: Legion of Super Heroes) เป็นทีมซูเปอร์ฮีโรในหนังสือการ์ตูนอเมริกันที่ตีพิมพ์โดยสำนักพิมพ์ดีซีคอมิกส์
เหล่าซูเปอร์ฮีโร่แห่งอนาคต (ภาพยนตร์การ์ตูน)

เป็นภาพยนตร์การ์ตูนชุดทางทีวี ผลิตโดย Warner Bros. Animation เปิดตัวครั้งแรกเมื่อวันที่ 23 กันยายน พ.ศ. 2549 ทางช่องการ์ตูนเน็ทเวิร์ค โดยใช้พื้นฐานตัวละครมากจาก "ดีซี คอมมิค" เรื่องราวเน้นไปที่ซูปปอร์แมน (ตอนวัยรุ่น) ที่ได้เดินทางไปยังศตวรรษที่ 31 และได้เข้าร่วมการผจญภัยไปกับกลุ่มฮีโร่วัยรุ่นในยุคนั้นที่ชื่อว่า "ลีเจี้ยน ออฟ ซูปเปอร์ฮีโร่" ในประเทศไทย มีการฉายทางช่องการ์ตูนเน็ทเวิร์ค
เห็ดนางฟ้า

| เห็ดนางฟ้า |
| --- | --- |


การจำแนกชั้นทางวิทยาศาสตร์
อาณาจักร:: Fungi
หมวด:: Basidiomycota
ชั้น:: Agaricomycetes
อันดับ:: Agaricales
วงศ์:: Tricholomataceae
สกุล:: Pleurotus
สปีชีส์:: P.  pulmonarius
ชื่อทวินาม
Pleurotus pulmonarius 

เห็ดนางฟ้า หรือ เห็ดนางรมอินเดีย (อังกฤษ: Indian Oyster, Phoenix Mushroom, หรือ Lung Oyster) เป็นเห็ดในตระกูลเห็ดนางรม มีผู้พบเห็นครั้งแรกที่เมืองชัมมู ประเทศอินเดีย
ในประเทศไทย กองวิจัยโรคพืช กรมวิชาการเกษตร ได้นำเชื้อเห็ดชนิดนี้มาจาก American Type Culture Collection เมื่อประมาณปี ค.ศ. 1977 ทดลองเพาะแล้วพบว่าเจริญเติบโตได้ดี นอกจากนี้ยังมีการนำเข้าเห็ดนางฟ้าอีกสายพันธุ์หนึ่งจากประเทศภูฏาน จึงเรียกว่าเห็ดนางรมภูฏาน ที่นิยมเพาะปลูกเพื่อการค้า
เห็ดทะเลหูช้าง

| เห็ดทะเลหูช้าง |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: แอนโธซัว Anthozoa
อันดับ:: เห็ดทะเล Corallimorpharia
วงศ์:: Discosomidae Discosomidae Dunn & Hamner, 1980
สกุล:: เห็ดทะเลหูช้าง Amplexidiscus Dunn & Hamner, 1980
สปีชีส์:: Amplexidiscus fenestrafer
ชื่อทวินาม
Amplexidiscus fenestrafer Dunn & Hamner, 1980

ชื่อพ้อง
 Discosoma fenestrafera (Dunn & Hamner, 1980)
เห็ดทะเลหูช้าง (อังกฤษ: Elephant ear anemone; ชื่อวิทยาศาสตร์: Amplexidiscus fenestrafer) สัตว์ทะเลไม่มีกระดูกสันหลังชนิดหนึ่ง ในไฟลัมไนดาเรีย จัดเป็นเพียงชนิดเดียวเท่านั้นในสกุล Amplexidiscus
เห็ดทะเลหูช้าง จัดเป็นเห็ดทะเลชนิดที่ใหญ่ที่สุดในโลก มีลักษณะคล้ายกับเห็ดทะเลในสกุล Rhodactis แต่ต่างกันที่รายละเอียดของเข็มนีมาโตซีส มีเส้นผ่าศูนย์กลางใหญ่สุดถึง 50 เซนติเมตร มีเมนเซนเทอเรียลแทรกเข้ามาอย่างชัดเจน ขอบจานมีลักษณะเป็นลอน หนวดเจริญดี ขึ้นกระจายทั่วแผ่นจานยกเว้นบริเวณขอบจาน ปากเป็นรูปกรวยขนาดใหญ่เห็นได้ชัดเจน
พบกระจายพันธุ์ในแนวปะการังเขตร้อนแถบอินโด-แปซิฟิกกินอาหารได้สองแบบ คือ การสังเคราะห์แสงจากสาหร่ายเซลล์เดียวซูแซนเทลลีที่มีอยู่จำนวนมากที่บริเวณขอบปาก ตลอดจนจับสัตว์ทะเลขนาดเล็ก ๆ หน้าดินหลายประเภท เช่น กุ้ง, หนอนทะเล, อิคีเนอเดอร์เมอเทอ หรือกระทั่งปลากินเป็นอาหารได้ เมื่อจับเหยื่อได้แล้วเห็ดทะเลหูช้างจะเริ่มกระบวนการย่อยอาหารด้วยเริ่มจากขอบจานไปสู่ปาก โดยเปลี่ยนรูปแบบของอาหารให้กลมเป็นลูกบอล
เหตุการณ์สะพานมาร์โก โปโล

เหตุการณ์สะพานมาร์โก โปโล (อังกฤษ: Marco Polo Bridge Incident) มีอีกชื่อว่า เหตุการณ์สะพานหลูโกว (จีนตัวเต็ม: 盧溝橋事變; จีนตัวย่อ: 卢沟桥事变; พินอิน: Lúgōuqiáo Shìbiàn) หรือ เหตุการณ์ 7 กรกฎาคม (七七事變; 七七事变; Qīqī Shìbiàn) คือการรบระหว่างกองทัพปฏิวัติแห่งชาติจีนกับกองทัพจักรวรรดิญี่ปุ่น
เรื่องเดิม

ญี่ปุ่นเข้ายึดครองแมนจูเรียเมื่อ พ.ศ. 2474 แล้วสถาปนาประเทศ “แมนจูกัว” ยกให้ผู่อี๋ จักรพรรดิองค์สุดท้ายแห่งราชวงศ์ชิงขึ้นครองราชย์ ซึ่งเป็นที่ทราบกันโดยทั่วไปว่าเป็นรัฐบาลหุ่นที่เชิดโดยกองกำลังญี่ปุ่นที่ตั้งอยู่ที่นั่น แม้พรรคก๊กมินตั๋งและนานาประเทศไม่ยอมรับรองแต่กลับมีการเจรจาสงบศึกในปีเดียวกัน
ในปีต่อมา กองทัพจักรววรรดิญี่ปู่นเริ่มรุกรานดินแดนจีนที่จังหวัดชาฮา ถูกต่อต้านโดยกองทัพก๊กมินตั๋ง กองพลที่ 29 ที่ยังคงใช้หอกดาบและอาวุธล้าสมัยอยู่จึงพ่ายแพ้ ทำให้ภาคตะวันตกของปักกิ่งตกอยู่ภายใต้อิทธิพลของญี่ปุ่น จากนั้นญี่ปุ่นก็ค่อย ๆ บุกรุกและผนวกแผ่นดินจีนไปเรื่อย ๆ ถึงปี พ.ศ. 2480 ก็สามารถยึดครองแผ่นดินโดยรอบกรุงปักกิ่งไว้ได้เกือบหมดเหลือเฉพาะด้านใต้ ญี่ปุ่นได้ตั้งตั้งรัฐบาลหุ่นขึ้นปกครองเขตพื้นที่ที่ยึดได้อีกหลายแห่งรวมทั้งที่เมืองนานกิง
สะพานมาร์โคโปโล อยู่ด้านทิศใต้ของปักกิ่ง ทอดข้ามแม่น้ำหย่งติ้ง มีความสำคัญด้านยุทธศาสตร์สูง เชื่อกันว่าเป็นสะพานที่มาร์โก โปโลพรรณาไว้ในหนังสือที่เขาเขียน